Bernard Theodore Espelage

**Bernard Theodore Espelage** (1892–1971) var en amerikansk prelat og medlem av fransiskanerordenen. Han var den første biskopen av Gallup bispedømme i New Mexico og Arizona fra fra 1940 til 1969.
## Livog virke
### Bakgrunn
Bernard Espelage ble født 16. februar 1892 i Cincinnati i Ohio. Han var et av seks barn til Clara og Bernard Espelage. Hans eldre bror, Sylvester Espelage, gikk også inn i fransiskanerordenen og ble apostolisk vikar av Wuchang bispedømme i 1930. Bernard fikk sin tidlige utdannelse ved menighetsskoler og fransiskanske seminarer, blant annet St. Francis Seminary.  Han ble ikledd  fransiskanerdrakten den 15. august 1910 og avla høytidelige løfter i 1914.

### Prest
Bernard T. Espelage ble ordinert til prest for fransiskanerne i Oldenburg i Indiana, den 16. mai 1918 av biskop Joseph Chartrand. Etter ordinasjonen utpekte fransiskanerne Espelage til kapellan i en i Roswell i New Mexico. I 1919 ble han utnevnt til kansler for erkebispedømmet Santa Fe, og var også sekretær for Albert Daeger, biskopen i dette erkebispedømmet. I 1926 oppnådde Espelage lisensiat i kirkerett fra Catholic University of America i Washington, D.C. Espelage ble sogneprest for katedralen *St. Frans av Assisi* fra 1934 til 1939. Fransiskanerne sendte ham deretter tilbake til Oldenburg for å være sogneprest i *Den hellige families menighet* der.

### Biskop av Gallup
Den 20. juli 1940 utnevnte pave Pius XII Espelage til første biskop av det nyopprettede bispedømmet Gallup. Han mottok sin bispevielse i St. Monica kirke i Cincinnati i Ohio den 9. oktober 1940, av erkebiskop John T. McNicholas, med biskop Joseph H. Albers av Lansing og erkebiskop Joseph Ritter av Indianapolis som medkonsekranter. Espelage deltok på alle fire sesjoner i Det andre Vatikankonsil i Roma mellom 1962 og 1965. I løpet av sin 29 år lange periode som biskop økte antallet katolikker fra 30000 til 79260 i Gallup; prester fra 32 til 108; og menigheter fra 17 til 53.

Biskop Espelage pensjonerte seg som biskop av Gallup den 25. august 1969. Espelage døde i Gallup den 19. februar 1971 i en alder av 79 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Tommaso Pio Boggiani (1863–1942) *1912
* Erkebiskop John Timothy McNicholas, O.P. (1877–1950) *1918
* Biskop *Bernard Theodore Espelage* (1892–1971) *1940

## Referanser